SCB ตั้งสำรองสูงขึ้น กำไรปี 58 ขยับลง 11%
SCB เผยกำไร Q4/58 ลดลง 3% ส่วนทั้งปี 58 ปรับลง 11% จากปีก่อน หลังตั้งสำรองสูงขึ้น-ศก.ในประเทศชะลอตัว
20 ม.ค. 2559

ธนาคารไทยพาณิชย์ จำกัด (มหาชน) หรือ SCB รายงานผลการดำเนินงานไตรมาส 4/58 (ก่อนสอบทาน) สิ้นสุดวันที่ 31 ธ.ค.58 (รวมบริษัทย่อย) มีกำไรสุทธิ 1.18 หมื่นล้านบาท หรือมีกำไรสุทธิ 3.47 บาทต่อหุ้น ลดลง 3.6% จากช่วงเดียวกันของปีก่อนที่มีกำไรสุทธิ 1.23 หมื่นล้านบาท หรือมีกำไรสุทธิ 3.60 บาทต่อหุ้น
ส่งผลให้ผลการดำเนินงานปี 2558 มีกำไรสุทธิ 4.72 หมื่นล้านบาท หรือมีกำไรสุทธิ 13.88 บาทต่อหุ้น ลดลง 11.54% จากช่วงเดียวกันของปีก่อนที่มีกำไรสุทธิ 5.33 หมื่นล้านบาท หรือมีกำไรสุทธิ 15.69 บาทต่อหุ้น โดยกำไรที่ลดลงมาจากจากการตั้งสำรองที่สูงขึ้น ขณะที่ภาพรวมเศรษฐกิจไทยในปี 2558 ยังไม่ฟื้นตัวเท่าที่ควรจึงส่งผลกระทบต่อผลประกอบการของธนาคารพาณิชย์